ΠΕΡΙΕΧΟΜΕΝΑ
ΑΠΟΦΑΣΕΙΣ
Ανακατανομή κενών οργανικών θέσεων στο Γενικό
Νοσοκομείο Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ».
Ίδρυση Εργαστηρίου του Τμήματος Φιλολογίας της
Φιλοσοφικής Σχολή του Πανεπιστημίου Ιωαννίνων
με τίτλο: «Εργαστήριο Δημιουργίας και Επεξεργασίας Φορέων Γραφής και Επεξεργασίας Αρχαίων Ελ-
ληνικών και Λατινικών Κειμένων» και έγκριση του
Εσωτερικού Κανονισμού Λειτουργίας του.
Πράξη αντιστοίχισης κλάδων και ειδικοτήτων των
δεσμευμένων προς πλήρωση με διορισμό θέσεων του Οργανισμού του ΓΕΝΙΚΟΥ ΝΟΣΟΚΟΜΕΙΟΥ
ΑΘΗΝΩΝ «Γ. ΓΕΝΝΗΜΑΤΑΣ» με τους οριζόμενους
στο π.δ. 85/2022 (Α’ 232) νέους κλάδους και ειδικότητες.
ΑΠΟΦΑΣΕΙΣ
Αριθμ. Γ2α/54288/24
(1)
Ανακατανομή κενών οργανικών θέσεων στο
Γενικό Νοσοκομείο Ηρακλείου «ΒΕΝΙΖΕΛΕΙΟ ΠΑΝΑΝΕΙΟ».
Ο ΥΦΥΠΟΥΡΓΟΣ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙ ΥΠΗΡΕΣΙΑΚΟΙ ΓΡΑΜΜΑΤΕΙΣ
ΥΠΟΥΡΓΕΙΟΥ ΕΣΩΤΕΡΙΚΩΝ - ΥΠΟΥΡΓΕΙΟΥ
ΥΓΕΙΑΣ
Έχοντας υπόψη:
1. Τις διατάξεις:
α) Της παρ. 4 του άρθρου 20 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133), όπως αυτή τροποποι-
ήθηκε με το άρθρο 19 «Προσαρμογή άρθρου 20 ν. 4622/
2019 στο νέο προσοντολόγιο - κλαδολόγιο του Δημοσίου - Τροποποίηση παρ. 4 άρθρου 20 ν. 4622/2019» του
ν. 5027/2023 (Α’ 48),
β) της παρ. 3 του άρθρου 77 του ν. 4270/2014 «Αρχές
δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) -δημόσιο λογιστικό και
άλλες διατάξεις» (Α’ 143),
γ) τoυ άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα, (π.δ. 63/2005,
Α’ 98), όπως αυτό διατηρήθηκε σε ισχύ με την περ. 22
του άρθρου 119 του ν. 4622/2019 (Α’ 133),
δ) της περ. ε της παρ. 1 του άρθρου 165 του ν. 4600/
2019 «Εκσυγχρονισμός και Αναμόρφωση Θεσμικού Πλαισίου Ιδιωτικών Κλινικών, Σύσταση Εθνικού Οργανισμού
Δημόσιας Υγείας, Σύσταση Εθνικού Ινστιτούτου Νεοπλασιών και λοιπές διατάξεις» (Α’ 43).
ε) Την υπό στοιχεία Γ5α/Γ.Π.οικ.64843/29-08-2018
υπουργική απόφαση «Σύσταση, μετονομασία ιατρικών
ειδικοτήτων, καθορισμός χρόνου και περιεχομένου
άσκησης για την απόκτηση τίτλου ειδικότητας» (Β’ 4138).
2. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
3. Το π.δ. 85/2022 «Καθορισμός προσόντων διορισμού
σε φορείς του Δημοσίου(Προσοντολόγιο-Κλαδολόγιο)»
(Α’ 232).
4. Tο π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
5. Το π.δ. 77/2023 «Σύσταση Υπουργείου και Μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
6. το π.δ. 82/2023 «Μετονομασία Υπουργείου-Σύσταση
και μετονομασία Γενικών Γραμματειών - Μεταφορά αρμοδιοτήτων υπηρεσιακών μονάδων και θέσεων προσω-
πικού-Τροποποίηση και συμπλήρωση του π.δ. 77/2023
(Α’ 130) - Μεταβατικές διατάξεις» (Α’ 139).
7. Την υπό στοιχεία Α1α/οικ.35237/01-07-2024 υπουργική απόφαση «Διορισμός της Βασιλικής Φακουκάκη του
Ιωάννη ως Υπηρεσιακής Γραμματέως του Υπουργείου
Υγείας» (Υ.Ο.Δ.Δ. 665).
8. Την υπό στοιχεία ΔΙΔΚ/Φ.6/οικ.13316/18-07-2024
υπουργική απόφαση «Διορισμός του Παντελή Ταγκαλάκη του Οδυσσέα σε θέση Υπηρεσιακού Γραμματέα του
Υπουργείου Εσωτερικών (Υ.Ο.Δ.Δ. 758).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 255
31.01.2025 09:37:16
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 255/30.01.2025
9. Την υπό στοιχεία 102928 ΕΞ/2023 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών, Αθανάσιο Πετραλιά» (Β’ 4441).
10. Την υπό στοιχεία Υ4α/οικ.38867/10-04-2012 κοινή υπουργική απόφαση «Οργανισμός του Γενικού Νοσοκομείου
Ηρακλείου “ΒΕΝΙΖΕΛΕΙΟ - ΠΑΝΑΝΕΙΟ”» (Β’ 1235).
11. Την υπ’ αρ. 31810/25_08_2015 απόφαση των Διοικητών της 1ης Υ.ΠΕ Αττικής και της 7ης Υ.ΠΕ. Κρήτης (Γ’1030).
12. Tην υπό στοιχεία Υ4α/30233/20-05-2013 κοινή υπουργική απόφαση «Τροποποίηση θέσεων ειδικευμένων
γιατρών ΕΣΥ σε Νοσοκομεία και Νοσοκομειακές Μονάδες αρμοδιότητας της 7ης ΥΠΕ Κρήτης» (Β’ 1289).
13. Την υπό στοιχεία Γ2α/36849/27-09-2021 Κ.Α. «Ανακατανομή κενών οργανικών θέσεων ειδικευμένων ιατρών
ΕΣΥ, στο Γενικό Νοσοκομείο Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ»» (Β’ 4550).
14. Την υπ’ αρ. 3481/07-02-2023 απόφαση του Διοικητή του Γενικού Νοσοκομείου «ΒΕΝΙΖΕΛΕΙΟ-ΠΑΝΑΝΕΙΟ» «Αντιστοίχιση των υφισταμένων κλάδων και ειδικοτήτων του Οργανισμού του Γ.Ν. Ηρακλείου “ΒΕΝΙΖΕΛΕΙΟ - ΠΑΝΑΝΕΙΟ”
με τους οριζόμενους στο π.δ. 85/2022 (Α’ 232) νέους κλάδους και ειδικότητες» (Β’ 863).
15. Την υπ’ αρ. 42814/15-10-2024 εισήγηση της Διοίκησης της 7ης Υ.ΠΕ. Κρήτης.
16. Τις υπ’ αρ. 112, 113 και 114 αποφάσεις της 4ης/21-08-2024 Συνεδρίασης του Διοικητικού Συμβουλίου του
Γ.Ν. Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ» (θέματα 73ο, 74ο και 75ο) Ηρακλείου.
17. Το υπό στοιχεία Β1α/οικ.56648/31-10-2024 έγγραφο του Αναπληρωτή Προϊσταμένου της Γενικής Διεύθυνσης
Οικονομικών Υπηρεσιών του Υπουργείου Υγείας, από το οποίο προκύπτει ότι, προκαλείται επιπλέον δαπάνη σε
βάρος του Προϋπολογισμού του Υπουργείου Υγείας, το ύψος της οποίας ανέρχεται στο ποσό των 1.600€ ετησίως.
Η ως άνω δαπάνη θα αντιμετωπιστεί από τις εγγεγραμμένες πιστώσεις των οικείων Λογαριασμών Εξόδων της κατηγορία 212 «Μεικτές αποδοχές τακτικών υπαλλήλων» και της κατηγορίας 219 «Εργοδοτικές εισφορές επί τακτικών
και πρόσθετων αποδοχών» του Φ.1015 του Ε.Φ 901-0000000 για το οικ. έτος 2024 και για καθένα από τα επόμενα
οικ. έτη και είναι εντός των προβλέψεων του εκτελούμενου προϋπολογισμού και των ορίων του Μ.Π.Δ.Σ. (σχετική
η υπό στοιχεία Β3γ/οικ.67690/19-12-2023 απόφαση ανάληψης με ΑΔΑ: ΡΙΖΜ465ΦΥΟ-ΤΝ7).
18. Το γεγονός ότι, οι διατάξεις της παρούσας δεν αφορούν σε διοικητική διαδικασία για την οποία υπάρχει υποχρέωση καταχώρησης στο ΕΜΔΔ - ΜΙΤΟΣ, αποφασίζουμε:
Την ανακατανομή κενών οργανικών θέσεων του Γενικού Νοσοκομείου Ηρακλείου «ΒΕΝΙΖΕΛΕΙΟ-ΠΑΝΑΝΕΙΟ»,
όπως αυτές προβλέπονται στο άρθρο 14 της υπό στοιχεία Υ4α/οικ.38867/10-04-2012 κοινής υπουργικής απόφασης
«Οργανισμός του Γενικού Νοσοκομείου Ηρακλείου “ΒΕΝΙΖΕΛΕΙΟ - ΠΑΝΑΝΕΙΟ”» (Β’ 1235), μέσω κατάργησης και
αντίστοιχης σύστασης θέσεων, ως εξής:
1. Κενές οργανικές θέσεις που καταργούνται:
-μία (1) θέση του κλάδου ειδικευμένων ιατρών Ε.Σ.Υ. ειδικότητας Καρδιολογίας,
-μία (1) θέση του κλάδου ειδικευμένων ιατρών Ε.Σ.Υ. ειδικότητας Αιματολογίας ή ιατρικής Βιοπαθολογίας/Εργαστηριακής Ιατρικής ή Εσωτερικής Παθολογίας και
-δύο (2) θέσεις κατηγορίας ΤΕ, κλάδου ΤΕ Βιοϊατρικών Επιστημών, ειδικότητας ΤΕ Ραδιολογίας- Ακτινολογίας.
2. Οργανικές θέσεις που συστήνονται:
-μία (1) θέση του κλάδου ειδικευμένων ιατρών Ε.Σ.Υ. ειδικότητας Εσωτερικής Παθολογίας,
-μία (1) θέση του κλάδου ειδικευμένων ιατρών Ε.Σ.Υ. ειδικότητας Παθολογικής Ανατομικής και
-δύο (2) θέσεις κατηγορίας ΠΕ, κλάδου ΠΕ Βιοϊατρικών Επιστημών, ειδικότητας ΠΕ Ακτινολογίας- Ακτινοθεραπείας,
με ταυτόχρονη σύσταση του κλάδου και της ειδικότητας.
3. Ως εκ τούτου, ο αριθμός των θέσεων στους ανωτέρω κλάδους και ειδικότητες διαμορφώνονται ως εξής:
Α) ΚΛΑΔΟΣ ΕΙΔΙΚΕΥΜΕΝΩΝ ΙΑΤΡΩΝ Ε.Σ.Υ.
ΕΙΔΙΚΟΤΗΤΑ
ΑΡΙΘΜΟΣ ΚΕΝΩΝ ΘΕΣΕΩΝ
ΠΟΥ ΚΑΤΑΡΓΟΥΝΤΑΙ
ΔΙΑΜΟΡΦΩΣΗ ΘΕΣΕΩΝ
ΣΤΗΝ ΕΙΔΙΚΟΤΗΤΑ
ΚΑΡΔΙΟΛΟΓΙΑΣ
ΑΙΜΑΤΟΛΟΓΙΑΣ
Ή ΙΑΤΡΙΚΗΣ ΒΙΟΠΑΘΟΛΟΓΙΑΣ/
ΕΡΓΑΣΤΗΡΙΑΚΗΣ ΙΑΤΡΙΚΗΣ
Ή ΕΣΩΤΕΡΙΚΗΣ ΠΑΘΟΛΟΓΙΑΣ
ΕΣΩΤΕΡΙΚΉΣ ΠΑΘΟΛΟΓΊΑΣ
ΠΑΘΟΛΟΓΙΚΉΣ ΑΝΑΤΟΜΙΚΉΣ
Β) ΚΑΤΗΓΟΡΙΑ ΠΕ
ΚΛΑΔΟΣ: ΠΕ ΒΙΟΪΑΤΡΙΚΩΝ ΕΠΙΣΤΗΜΩΝ
ΕΙΔΙΚΟΤΗΤΑ: ΠΕ ΑΚΤΙΝΟΛΟΓΙΑΣ-ΑΚΤΙΝΟΘΕΡΑΠΕΙΑΣ
Δύο (2) θέσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 255/30.01.2025
Γ) ΚΑΤΗΓΟΡΙΑ ΤΕ
ΚΛΑΔΟΣ: ΤΕ ΒΙΟΪΑΤΡΙΚΩΝ ΕΠΙΣΤΗΜΩΝ
ΕΙΔΙΚΟΤΗΤΑ: ΤΕ ΡΑΔΙΟΛΟΓΙΑΣ-ΑΚΤΙΝΟΛΟΓΙΑΣ
Έντεκα (11) θέσεις.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Ιανουαρίου 2025
Ο Υφυπουργός Εθνικής Οικονομίας
και Οικονομικών
ΑΘΑΝΑΣΙΟΣ ΠΕΤΡΑΛΙΑΣ
Οι Υπηρεσιακοί Γραμματείς
Υπουργείου Εσωτερικών
Υπουργείου Υγείας
ΠΑΝΤΕΛΗΣ ΤΑΓΚΑΛΑΚΗΣ	 ΒΑΣΙΛΙΚΗ ΦΑΚΟΥΚΑΚΗ
Ι
Αριθμ. 247
(2)
Ίδρυση Εργαστηρίου του Τμήματος Φιλολογίας της Φιλοσοφικής Σχολή του Πανεπιστημίου
Ιωαννίνων με τίτλο: «Εργαστήριο Δημιουργίας
και Επεξεργασίας Φορέων Γραφής και Επεξεργασίας Αρχαίων Ελληνικών και Λατινικών Κειμέ-
νων» και έγκριση του Εσωτερικού Κανονισμού
Λειτουργίας του.
Η ΣΎΓΚΛΗΤΟΣ
ΤΟΥ ΠΑΝΕΠΙΣΤΗΜΊΟΥ ΙΩΑΝΝΊΝΩΝ
Έχοντας υπόψη:
1. Το π.δ. 746/70 «Περί Ιδρύσεως Πανεπιστημίου εν
Ιωαννίνοις» (Α’ 267).
2. Το π.δ. 105/2013 «Μετονομασία Τμήματος και ίδρυση-συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
3. Τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142).
4. Την υπ’ αρ. 8501/21-12-2022 (Υ.Ο.Δ.Δ. 1201) διαπιστωτική πράξη Εκλογής Πρύτανη του Πανεπιστημίου
Ιωαννίνων.
5. Την υπ’ αρ. 9717/18-1-2023 (Υ.Ο.Δ.Δ. 54) απόφαση ορισμού των Αντιπρυτάνεων του Πανεπιστημίου Ιωαννίνων.
6. Την υπ’ αρ. 9716/23-01-2023 (Β’ 361) απόφαση καθορισμού του τομέα ευθύνης, μεταβίβασης των επιμέρους
αρμοδιοτήτων στους τέσσερις (4) αντιπρυτάνεις του
Πανεπιστημίου Ιωαννίνων και καθορισμός της σειράς
αναπλήρωσης της Πρυτάνεως.
7. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189).
8. Το άρθρο 16 του ν. 4957/2022 (Α’ 141).
9. Τα άρθρα 46-59 του ν. 4957/2022 (Α’ 141).
10. Τις υπό στοιχεία ΠΙ 25290/5-6-2024 και 53742/
2-12-2024 αποφάσεις της Συγκλήτου που αφορούν στη
συγκρότηση της Συμβουλευτικής Επιτροπής Εργαστηρίων του Πανεπιστημίου Ιωαννίνων.
11. Το υπό στοιχεία ΠΙ 52216/22-11-2024 έγγραφο του
Τμήματος Φιλολογίας της Φιλοσοφικής Σχολής με το
οποίο διαβιβάστηκε στη Σύγκλητο η εισήγηση της υπ’ αρ.
883/25-9-2024 συνέλευσης του εν λόγω Τμήματος σχετικά με την ίδρυση του εργαστηρίου με τίτλο: «Εργα-
στήριο Δημιουργίας και Επεξεργασίας Φορέων Γραφής
και Επεξεργασίας Αρχαίων Ελληνικών και Λατινικών Κειμένων» και στην έγκριση του Εσωτερικού Κανονισμού
Λειτουργίας του.
12. Την υπό στοιχεία ΠΙ 56258/16-12-2024 θετική γνωμοδότηση της Συμβουλευτικής Επιτροπής Πανεπιστημιακών
Εργαστηρίων (συν. αρ. 2/13-12-2024) σχετικά με την ίδρυση του εργαστηρίου με τίτλο: «Εργαστήριο Δημιουργίας
και Επεξεργασίας Φορέων Γραφής και Επεξεργασίας Αρχαίων Ελληνικών και Λατινικών Κειμένων» και στην έγκρι-
ση του Εσωτερικού Κανονισμού Λειτουργίας του.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο «ΕΜΔΔ-ΜΙΤΟΣ».
14. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Την ίδρυση Εργαστηρίου στο Τμήμα Φιλολογίας της
Φιλοσοφικής Σχολής του Πανεπιστημίου Ιωαννίνων
με τίτλο: ««Εργαστήριο Δημιουργίας και Επεξεργασίας
Φορέων Γραφής και Επεξεργασίας Αρχαίων Ελληνικών
και Λατινικών Κειμένων» και έγκριση του Εσωτερικού
Κανονισμού Λειτουργίας του, ως εξής:
Άρθρο 1
Ίδρυση του Εργαστηρίου
1. Ιδρύεται στο Τμήμα Φιλολογίας του Πανεπιστημίου
Ιωαννίνων Εργαστήριο με τίτλο: «Εργαστήριο δημιουργίας και επεξεργασίας φορέων γραφής και επεξεργασίας
αρχαίων ελληνικών και λατινικών κειμένων» (εφεξής Εργαστήριο). Για τις νομικές σχέσεις του με την αλλοδαπή η
επωνυμία θα τίθεται σε πιστή μετάφραση. Το Εργαστήριο ανήκει οργανικά στον Τομέα Κλασικής Φιλολογίας
του Τμήματος Φιλολογίας του Πανεπιστημίου Ιωαννίνων.
2. Για την επικοινωνία του Εργαστηρίου με εκπαιδευτικούς και ερευνητικούς φορείς του εξωτερικού θα
χρησιμοποιείται ο αγγλικός τίτλος «Laboratory for the
creation and processing of writing materials and for the
processing of ancient Greek and Latin texts».
Άρθρο 2
Εσωτερικός Κανονισμός Λειτουργίας
Η λειτουργία του Εργαστηρίου του Τμήματος Φιλολογίας της Φιλοσοφικής Σχολής του Πανεπιστημίου Ιωαννί-
νων με τίτλο: «Εργαστήριο δημιουργίας και επεξεργασίας
φορέων γραφής και επεξεργασίας αρχαίων ελληνικών
και λατινικών κειμένων» διέπεται από τον παρόντα
εσωτερικό κανονισμό λειτουργίας όπως αναλύεται στα
παρακάτω άρθρα.
Άρθρο 3
Γνωστικό Αντικείμενο Τομείς Δραστηριότητας του Εργαστηρίου
Το Εργαστήριο εντάσσεται στον ευρύτερο χώρο της
Αρχαίας Ελληνικής και της Λατινικής Φιλολογίας (και των
συναφών με αυτήν επιστημών, δηλ. της Ιστορίας και Κριτικής-Εκδοτικής των αρχαίων ελληνικών ή/και λατινικών
κειμένων, της Παλαιογραφίας και της Παπυρολογίας), της
Διδακτικής Μεθοδολογίας και των Digital Humanities.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 255/30.01.2025
Το Εργαστήριο εξυπηρετεί ερευνητικές και εκπαιδευτικές ανάγκες της ακαδημαϊκής κοινότητας στα ανωτέρω
γνωστικά αντικείμενα και στοχεύει στη διεπιστημονική
σύνδεση των αντικειμένων αυτών με άλλα γνωστικά
αντικείμενα καθώς και στη σύνδεση του Τμήματος Φιλολογίας με τις παραγωγικές διαδικασίες.
Άρθρο 4
Αποστολή - Επιμέρους Στόχοι του Εργαστηρίου
Αποστολή του Εργαστηρίου είναι: α) η σύνδεση της
Αρχαίας Ελληνικής και της Λατινικής Φιλολογίας με την
παραγωγή υλικών υποστρωμάτων κειμένων, β) ο μετασχηματισμός κειμενικών πόρων της Αρχαίας Ελληνι-
κής ή/και της Λατινικής Φιλολογίας, γ) η σύνδεση του
Τμήματος Φιλολογίας Πανεπιστημίου Ιωαννίνων με τη
διεπιστημονική έρευνα, γ) η παροχή περαιτέρω ακαδημαϊκών και επαγγελματικών εφοδίων στους φοιτητές/
τριες και αποφοίτους του Τμήματος Φιλολογίας, δ) η
σύνδεση του Τμήματος Φιλολογίας με την κοινωνία και
την αγορά εργασίας.
Ως στόχοι του Εργαστηρίου ορίζονται τα εξής:
1. Συμβολή στις ερευνητικές και διδακτικές ανάγκες
του Τμήματος Φιλολογίας Πανεπιστημίου Ιωαννίνων,
ιδίως σε ό,τι αφορά:
(α) ενίσχυση της εκπαίδευσης προπτυχιακών και μεταπτυχιακών φοιτητών/τριών σε υποθέσεις εργασίας
και έργα (projects) κατά τη διάρκεια των σπουδών τους.
(β) την προαγωγή της έρευνας και της συνεργασίας με τα άλλα Εργαστήρια του Τμήματος Φιλολογίας,
καθώς επίσης και με κάθε Εργαστήριο της Ελλάδας
και του εξωτερικού που εμφανίζει συνάφεια με το Εργαστήριο.
(γ) την ανάπτυξη της διεπιστημονικής έρευνας ανάμεσα στα διαφορετικά γνωστικά αντικείμενα που θε-
ραπεύονται από το Πανεπιστήμιο Ιωαννίνων ή/και άλλα
Πανεπιστήμια και μορφωτικά Ιδρύματα της Ελλάδας και
του εξωτερικού.
(δ) τη συμμετοχή μεταπτυχιακών φοιτητών/τριών α’
και β’ κύκλου, ειδικών επιστημόνων και ερευνητών/τριών, ΕΤΕΠ, ΕΔΙΠ και μελών ΔΕΠ σχετικών με το γνωστικό
αντικείμενο του Εργαστηρίου σε έργα και δράσεις του.
(ε) Τη συνεργασία με την Κεντρική Βιβλιοθήκη του
Πανεπιστημίου Ιωαννίνων, όσον αφορά θέματα ψηφιοποίησης και ερευνητικών προγραμμάτων.
(στ) Την ενίσχυση της Διά Βίου Μάθησης, με πρωτεύουσα έμφαση στον χώρο της τυπικής εκπαίδευσης
(work-based learning).
(ζ) Την εξ αποστάσεως εκπαίδευση (e-learning).
(η) Την επιμόρφωση αποφοίτων των Ανθρωπιστικών
Επιστημών, διδασκόντων της Δευτεροβάθμιας και Τριτοβάθμιας Εκπαίδευσης, Διδακτικού και Ερευνητικού
Προσωπικού και λοιπών στελεχών ακαδημαϊκών Ιδρυμάτων της Ελλάδας και του εξωτερικού, καθώς και κάθε
ενδιαφερομένου/ης.
2. Συνεργασία με Βιβλιοθήκες και Σπουδαστήρια του
δημόσιου και του ιδιωτικού τομέα στην Ελλάδα και το
εξωτερικό, όπως επίσης και με φορείς Πληροφοριακών
Συστημάτων και Ερευνητικών Κέντρων που εμφανίζουν
θεματική συνάφεια με το Εργαστήριο.
3. Σχεδίαση, ανάπτυξη, διάχυση και αξιολόγηση ηλεκτρονικού ή/και έντυπου εκπαιδευτικού και ερευνητικού
υλικού και εργαλείων εκπαίδευσης και έρευνας.
4. Δημιουργία και ψηφιακή επεξεργασία σωμάτων
κειμένου (corpora).
5. Ψηφιοποίηση και επεξεργασία χειρόγραφων και
έντυπων κειμενικών πόρων, με στόχο τη διάσωση αρχειακού υλικού, συλλογών και εν γένει τεκμηρίων συναφών
με το γνωστικό αντικείμενο του Εργαστηρίου.
6. Συγκρότηση εξειδικευμένης βιβλιοθήκης, λειτουργία κέντρου τεκμηρίωσης με τράπεζα ψηφιακών πλη-
ροφοριών και εξασφάλιση πρόσβασης σε ηλεκτρονικές
πηγές θεματικής ανάλογης του Εργαστηρίου μέσω των
αντιστοίχων παρόχων.
7. Οργάνωση διαλέξεων, σεμιναρίων, συμποσίων, συνεδρίων και συμμετοχή του Εργαστηρίου σε αντίστοιχες
επιστημονικές συναντήσεις.
8. Πραγματοποίηση δημοσιεύσεων και εκδόσεων σε
ηλεκτρονική ή/και έντυπη μορφή.
9. Ίδρυση δικτύου καινοτομίας και εκπαιδευτικών κοινοτήτων για την ενίσχυση του ερευνητικού και διδακτι-
κού έργου του Εργαστηρίου.
10. Συμμετοχή του Εργαστηρίου σε διεθνείς πλατφόρμες και ερευνητικές ομάδες που σχετίζονται με το
γνωστικό αντικείμενο του Εργαστηρίου.
11. Συγκρότηση ερευνητικών ομάδων και ενίσχυση
άλλων ερευνητικών ομάδων του Τμήματος ή άλλων Τμημάτων του Ιδρύματος ή άλλων Ιδρυμάτων στην Ελλάδα
ή/και το εξωτερικό που εμφανίζουν θεματική συνάφεια
με το Εργαστήριο.
12. Εκπόνηση ερευνητικών έργων και προγραμμάτων
αυτόνομα ή σε συνεργασία με άλλους ερευνητικούς και
ακαδημαϊκούς φορείς στην Ελλάδα και το εξωτερικό.
13. Μεταφορά τεχνογνωσίας από και προς δημόσιους
και ιδιωτικούς φορείς της Ελλάδας ή του εξωτερικού.
14. Προσφορά υπηρεσιών ερευνητικού ή συμβουλευτικού χαρακτήρα στον δημόσιο και τον ιδιωτικό τομέα.
15. Δημιουργία και τακτική ενημέρωση ιστότοπου
σχετικού με τις δραστηριότητες του Εργαστηρίου στην
ελληνική και την αγγλική γλώσσα.
16. Σύνδεση του Εργαστηρίου με τις ανάγκες δημοσίων και ιδιωτικών φορέων, με στόχο την ψηφιοποίηση,
διάσωση και διασύνδεση των κειμενικών πόρων και
τεκμηρίων τους.
17. Προαγωγή ηλεκτρονικών εργαλείων φιλολογικής
έρευνας και περιβάλλοντος εργασίας και εξοικείωση των
ενδιαφερομένων με αυτά.
18. Διάχυση της γνώσης και προβολή των δραστηριοτήτων του Εργαστηρίου.
Άρθρο 5
Προσωπικό του Εργαστηρίου
Το προσωπικό του Εργαστηρίου απαρτίζεται, με
απόφαση της Συνέλευσης του Τμήματος Φιλολογίας,
από μέλη ΔEΠ του Τμήματος, των οποίων το γνωστικό αντικείμενο εμπίπτει (εξ ολοκλήρου ή εν μέρει) στα
ερευνητικά αντικείμενα του Εργαστηρίου, όπως αυτά
περιγράφονται πιο πάνω, καθώς και από μέλη EΤΕΠ και
λοιπό επιστημονικό και διοικητικό προσωπικό του Τμήματος, σύμφωνα με την κείμενη νομοθεσία, καθώς και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 255/30.01.2025
από φοιτητές/τριες προπτυχιακών και μεταπτυχιακών
προγραμμάτων σπουδών και υποψηφίους διδάκτορες
και μεταδιδάκτορες. Επίσης, δύνανται να ενταχθούν
στο προσωπικό του Εργαστηρίου με τη διαδικασία του
Ενιαίου Συστήματος Κινητικότητας μόνιμοι υπάλληλοι
του ελληνικού Κράτους (δημόσιοι, δικαστικοί, δημοτικοί
κ.ο.κ.), υπό την προϋπόθεση πως είναι κάτοχοι διδακτορικού διπλώματος σε γνωστικό αντικείμενο που εμπίπτει
ή είναι συναφές με ένα τουλάχιστον από τα ερευνητικά
αντικείμενα του Εργαστηρίου.
Άρθρο 6
Διοίκηση - Αρμοδιότητες του Εργαστηρίου
Το Εργαστήριο διευθύνεται από τον Διευθυντή ή τη
Διευθύντρια, ο/η οποίος/α είναι μέλος του Διδακτικού
Ερευνητικού Προσωπικού (ΔEΠ) του Τμήματος Φιλολογίας, με γνωστικό αντικείμενο αντίστοιχο (εξ ολοκλή-
ρου ή εν μέρει) με το γνωστικό πεδίο του Εργαστηρίου.
Ο Διευθυντής ή η Διευθύντρια του Εργαστηρίου εκλέγεται σύμφωνα με την κείμενη νομοθεσία.
O Διευθυντής ή η Διευθύντρια του Εργαστηρίου ασκεί
τις εξής αρμοδιότητες:
α) Συντονίζει το εκπαιδευτικό και ερευνητικό έργο του
Εργαστηρίου.
β) Καταρτίζει και υποβάλλει στη Συνέλευση του Τμήματος Φιλολογίας το ετήσιο πρόγραμμα λειτουργίας του
Εργαστηρίου και μεριμνά για την τήρησή του.
γ) Φροντίζει για την οικονομική διαχείριση των πόρων
του Εργαστηρίου.
δ) Υποβάλλει τον ετήσιο απολογισμό δραστηριοτήτων
του Εργαστηρίου.
ε) Μεριμνά για τη στελέχωση του Εργαστηρίου με το
αναγκαίο προσωπικό, σύμφωνα με τις διατάξεις της εκάστοτε ισχύουσας νομοθεσίας, καθώς και για την οργά-
νωση ερευνητικών ομάδων επιστημονικού προσωπικού,
προπτυχιακών και μεταπτυχιακών φοιτητών/φοιτητριών, υποψήφιων διδακτόρων και μεταδιδακτόρων.
στ) Εισηγείται στο Τμήμα Φιλολογίας για την προμήθεια του απαραίτητου εξοπλισμού, καθώς και των ανα-
λώσιμων υλικών και συντήρησης του κινητού εξοπλισμού του Εργαστηρίου.
ζ) Διευθετεί όλα τα σχετικά με τον χώρο στέγασης του
Εργαστηρίου.
η) Υπογράφει κάθε εξερχόμενο έγγραφο και γενικά είναι υπεύθυνος/η για την ομαλή και αποδοτική λειτουργία
του Εργαστηρίου.
Άρθρο 7
Χώρος Εγκατάστασης του Εργαστηρίου
Το Εργαστήριο στεγάζεται στο κτήριο της Κεντρικής
Βιβλιοθήκης του Πανεπιστημίου Ιωαννίνων, σύμφωνα με
την υπ’ αρ. 36174/05-09-2024 εισήγηση της Κεντρικής
Βιβλιοθήκης του Πανεπιστημίου Ιωαννίνων περί παραχώρησης χώρου στέγασης του Εργαστηρίου. Ο χώρος
αυτός είναι κατάλληλα διαμορφωμένος για τη διεξαγωγή
του ερευνητικού και του εκπαιδευτικού έργου του Εργαστηρίου και διαθέτει τα κατάλληλα όργανα και τον λοιπό
τεχνικό εξοπλισμό για τη διενέργεια των ερευνητικών
προγραμμάτων και των συναφών δράσεών του. Στους
χώρους εγκατάστασης υπάρχει πινακίδα με τον τίτλο
του Εργαστηρίου.
Άρθρο 8
Λειτουργία του Εργαστηρίου
1. Το Εργαστήριο λειτουργεί κατά τις εργάσιμες ημέρες
και ώρες, σύμφωνα με τον κανονισμό του Πανεπιστημίου
Ιωαννίνων. Το ωράριο εργασίας του προσωπικού είναι
αυτό που προβλέπεται από τις κείμενες διατάξεις για
κάθε κατηγορία εργαζομένων.
2. O προγραμματισμός των ερευνητικών και εκπαιδευτικών δραστηριοτήτων του Εργαστηρίου καθώς
και της χρήσης του εξοπλισμού και των χώρων του
καταρτίζονται έγκαιρα και αποφασίζονται σε σχετικές
συνεδρίες των μελών επιστημονικού προσωπικού του
Εργαστηρίου, κατά τις οποίες προεδρεύει ο Διευθυντής
ή η Διευθύντρια του Εργαστηρίου.
3. Ο Διευθυντής ή η Διευθύντρια του Εργαστηρίου έχει
την ευθύνη για την εν γένει λειτουργία του Εργαστηρίου,
τη χρήση, παραχώρηση, δανεισμό και εκμίσθωση του
εξοπλισμού και των υλικών που ανήκουν σε αυτό καθώς
και τον έλεγχο ποιότητας του εξοπλισμού και εν γένει των
εγκαταστάσεων του Εργαστηρίου. Εξοπλισμός και εν γένει αντικείμενα του Εργαστηρίου τα οποία παραδίδονται
για τη διεξαγωγή εκπαιδευτικού και ερευνητικού έργου
επιστρέφονται, μετά τη χρήση τους, στην κατάσταση
στην οποία βρίσκονταν κατά την παράδοσή τους.
4. Η χρήση του εργαστηριακού εξοπλισμού επιτρέπεται στο προσωπικό του Εργαστηρίου, σε ερευνητές/τριες
και συμβαλλόμενους/ες, σύμφωνα με τις οδηγίες του
Διευθυντή ή της Διευθύντριας του Εργαστηρίου.
5. Με εισήγηση του Διευθυντή ή της Διευθύντριας του
Εργαστηρίου στα αρμόδια όργανα του Τμήματος και
του Ιδρύματος είναι δυνατή η πρόσληψη διοικητικού
προσωπικού και επιστημόνων σε τομείς σχετικούς με
τις διδακτικές και ερευνητικές δραστηριότητες του Εργαστηρίου, σύμφωνα με τις κείμενες διατάξεις.
6. Με απόφαση του Διευθυντή ή της Διευθύντριας του
Εργαστηρίου είναι δυνατόν να φιλοξενούνται στο Εργαστήριο συνεργάτες και ερευνητικά προγράμματα μελών
ΔΕΠ άλλων Τμημάτων του Πανεπιστημίου Ιωαννίνων,
όπως και συμβαλλομένων νομικών προσώπων Δημοσίου και Ιδιωτικού Δικαίου, των οποίων το αντικείμενο
παρουσιάζει συνάφεια με το γνωστικό αντικείμενο του
Εργαστηρίου.
Άρθρο 9
Πόροι του Εργαστηρίου
Το Εργαστήριο λειτουργεί αποκλειστικά με ίδιους πόρους και δεν βαρύνει τον τακτικό προϋπολογισμό ή την
κρατική επιχορήγηση του Τμήματος ή του Ιδρύματος.
Τα έσοδα του Εργαστηρίου προέρχονται από:
1. Κληροδοτήματα, δωρεές, επιχορηγήσεις και κάθε
άλλη οικονομική ενίσχυση προς το Πανεπιστήμιο Ιωαννίνων, που προέρχονται από φυσικά και νομικά πρόσωπα
Δημοσίου και Ιδιωτικού Δικαίου της Ελλάδας ή του εξωτερικού, εφόσον δεν τίθενται όροι οι οποίοι αντιβαίνουν
στους ιδρυτικούς στόχους του Εργαστηρίου και εν γένει
του Πανεπιστημίου Ιωαννίνων.
2. Αμειβόμενη συμμετοχή του Εργαστηρίου σε εγχώρια ή διεθνή ερευνητικά ή/και εκπαιδευτικά προγράμ-
ματα. 3. Διάθεση της τεχνογνωσίας του Εργαστηρίου και
των παραγομένων ψηφιακών ή άλλων προϊόντων του σε
ενδιαφερόμενους φορείς.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 255/30.01.2025
4. Αυτοτελή εκτέλεση προγραμμάτων και δράσεων ή
από συμμετοχή σε αυτά για ίδιο όφελος ή όφελος τρίτων,
με στόχο την προαγωγή της έρευνας σύμφωνα με τους
στόχους του Εργαστηρίου.
Άρθρο 10
Τηρούμενα Βιβλία του Εργαστηρίου
Για τις ανάγκες του Εργαστηρίου τηρούνται έντυπα ή/
και ηλεκτρονικά τα ακόλουθα:
α) Βιβλίο πρωτοκόλλου εισερχομένων και εξερχομένων εγγράφων.
β) Βιβλίο περιουσιακών στοιχείων του Εργαστηρίου.
γ) Φάκελος οικονομικών στοιχείων κάθε έτους του
Εργαστηρίου.
δ) Κατάλογος επιστημονικών βιβλίων, περιοδικών και
εργαλείων της βιβλιοθήκης του Εργαστηρίου.
ε) Κατάλογος αρχειακού υλικού του Εργαστηρίου.
στ) Αρχείο εκπαιδευτικών και ερευνητικών προγραμμάτων που αναπτύσσονται στο πλαίσιο των ευρύτερων
δράσεων του Εργαστηρίου.
ζ) Βιβλίο μεταβολών προσωπικού.
η) Κάθε άλλο βιβλίο ή στοιχείο που προβλέπεται από
την ισχύουσα νομοθεσία ή κρίνεται απαραίτητο για το
Εργαστήριο με απόφαση του Διευθυντή ή της Διευθύντριας του Εργαστηρίου.
Άρθρο 11
Έναρξη Ισχύος του Εργαστηρίου
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 8 Ιανουαρίου 2025
Η Πρύτανης
ΆΝΝΑ ΜΠΑΤΙΣΤΆΤΟΥ
Ι
Αριθμ. 411
(3)
Πράξη αντιστοίχισης κλάδων και ειδικοτήτων των δεσμευμένων προς πλήρωση με διορισμό θέσεων
του Οργανισμού του ΓΕΝΙΚΟΥ ΝΟΣΟΚΟΜΕΙΟΥ ΑΘΗΝΩΝ «Γ. ΓΕΝΝΗΜΑΤΑΣ» με τους οριζόμενους στο
π.δ. 85/2022 (Α’ 232) νέους κλάδους και ειδικότητες.
Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΑΘΗΝΩΝ «Γ. ΓΕΝΝΗΜΑΤΑΣ»
Έχοντας υπόψη:
1. Τις διατάξεις:
α) Των παρ. 1 και 3 του άρθρου 52 του ν. 4830/2021 «Νέο πλαίσιο για την ευζωία των ζώων συντροφιάς-Πρόγραμμα
“AΡΓΟΣ” και λοιπές διατάξεις» (Α’ 169),
β) των παρ. 1 και 2 του άρθρου 13 του π.δ. 85/2022 «Καθορισμός προσόντων διορισμού σε φορείς του Δημοσίου
(Προσοντολόγιο-Κλαδολόγιο)» (Α’ 232),
γ) της υπό στοιχεία Υ4α/οικ.122815/21-12-2012 απόφασης «Οργανισμός του Γενικού Νοσοκομείου Αθηνών
«Γ. ΓΕΝΝΗΜΑΤΑΣ» (Β’ 3507).
2. Την υπ’ αρ. 3946/13-2-2023 εισήγηση Π.Ο.Υ. για μη πρόκληση δαπάνης σύμφωνα με το άρθρο 24 του ν. 4270/
2014 (Α΄ 143).
3. Την υπ΄ αρ. 4545/17-2-2023 πράξη αντιστοίχισης των υφιστάμενων κλάδων και ειδικοτήτων του ΓΕΝΙΚΟΥ ΝΟΣΟΚΟΜΕΙΟΥ ΑΘΗΝΩΝ «Γ. ΓΕΝΝΗΜΑΤΑΣ», του ΚΕΝΤΡΟΥ ΨΥΧΙΚΗΣ ΥΓΕΙΑΣ ΧΑΛΑΝΔΡΙΟΥ και του Δ.Ι.Ε.Κ. του Γ.Ν.Α.
«Γ. ΓΕΝΝΗΜΑΤΑΣ» με τους νέους κλάδους και ειδικότητες του π.δ. 85/2022.
4. Την παρ. 2 του άρθρου 35 του ν. 5027/2023 (Α΄48) «Σύστημα Καινοτομίας στον δημόσιο τομέα – Ρυθμίσεις Γενικής Γραμματείας Ανθρώπινου Δυναμικού Δημόσιου Τομέα – Ρυθμίσεις για τη λειτουργία των Ο.Τ.Α. α΄ και β΄ βαθμού
και των αποκεντρωμένων διοικήσεων και για την ευζωία των ζώων συντροφιάς – Λοιπές επείγουσες ρυθμίσεις του
Υπουργείου Εσωτερικών και άλλες διατάξεις», αποφασίζουμε:
Την αντιστοίχιση του κάτωθι κλάδου και της κάτωθι ειδικότητας του μόνιμου προσωπικού, όπως περιλαμβάνονται στην υπό στοιχεία Υ4α/οικ.122815/21-12-2012 απόφαση «Οργανισμός του Γενικού Νοσοκομείου Αθηνών
«Γ. ΓΕΝΝΗΜΑΤΑΣ» (Β’ 3507), όπως τροποποιήθηκε και ισχύει, που προέκυψε μετά από την έκδοση της ατομικής
πράξης διορισμού υπαλλήλων σε δεσμευμένες προς πλήρωση με διορισμό θέσεις, με τους οριζόμενους στο
Παράρτημα Β΄ του π.δ. 85/2022 νέους κλάδους και ειδικότητες, ως ακολούθως:
Γ.Ν.Α. «Γ.ΓΕΝΝΗΜΑΤΑΣ»
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
1. ΚΑΤΗΓΟΡΙΑ Π.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός θέσεων
ΠΕ ΝΟΣΗΛΕΥΤΙΚΗΣ
ΠΕ ΝΟΣΗΛΕΥΤΙΚΗΣ
ΠΕ ΝΟΣΗΛΕΥΤΙΚΗΣ
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 8 Ιανουαρίου 2025
Ο Διοικητής
ΕΛΕΥΘΕΡΙΟΣ ΜΠΟΥΛΙΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 255/30.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200255.pdf | Tokens: 28146]